Šilutes luterāņu baznīca

Šilutes evaņģēliski luteriskā baznīca (lietuviešu: Šilutės evangelikų liuteronų bažnyčia) ir 1926. gadā uzcelts Lietuvas evaņģēliski luteriskās baznīcas dievnams, kas atrodas Lietuvas rietumos, Šilutes pilsētas centrā. Baznīca ir reģiona nozīmes Lietuvas valsts kultūras piemineklis (unikālais kods — 16061). Baznīcas pulkstenis, kura ciparnīcas diametrs ir 2,5 metri, ir lielākais baznīcas pulkstenis Lietuvā. Izveidojot neatkarīgu draudzi, baznīcas pamatakmens tika ielikts 1913. gadā, kad Šilute atradās Austrumprūsijas sastāvā. Pirmā pasaules kara laikā darbi tika pārtraukti, un tie atsākās 1924. gadā. Baznīcas arhitekts — Kurts Gutknehts (1894—1985). Līdz Otrajam pasaules karam Šilutes draudzē bija apmēram 5500 cilvēku, mūsdienās draudzē ir apmēram 600—800 ticīgo. Baznīca necieta Otrā pasaules kar laikā. Vitrāžas virs ieejas izgatavojis Emīls Krīgers no Karaļaučiem, bet ērģeles tika izgatavotas Elblongā. Iespaidīgo fresku ap altāri radījis Karaļauču Mākslas akadēmijas profesors Rihards Feifers (Richard Pfeiffer, 1878—1962). Freskā attēlotas 120 figūras, to skaitā Bībeles tēli un ievērojami baznīcas un kultūras darbinieki (Mārtiņš Luters, Žans Kalvins, Nikolauss Cincendorfs, Lūkass Krānahs Vecākais, Albrehts Dīrers, Johans Sebastiāns Bahs un citi). Galerija Ārējās saites Vikikrātuvē par šo tēmu ir pieejami multivides faili. Skatīt: Šilutes luterāņu baznīca. Ieraksts Lietuvas kultūras vērtību reģistrā